|  |
| --- |
|  |
| **Република Србија** |
| **Аутономна Покрајина Војводина** |
| **Општина Нови Кнежевац** |
| Општинско веће |
| Број: 002638377 2024 08634 003 000 060 107 04 003 |
| Дана: 12.09.2024. године |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

На основу Одлуке Општинског већа Нови Кнежевац о расписивању јавног позива за суфинансирање мера енергетске санације зграда за колективно становањена територији општине Нови Кнежевац број 002638377 2024 08634 003 000 060 107 04 002 од 12.09.2024. године ,које ће реализовати ЈКП 7. Октобар Нови Кнежевац, објављује се,

ЈАВНИ ПОЗИВ

**за суфинансирање мера енергетске санације зграда за колективно становање на територији општине Нови Кнежевац за 2024. годину**

У складу са чланом 1.Одлуке Општинског већа Нови Кнежевац о расписивању јавног позива за суфинансирање мера енергетске санације зграда за колективно становањена територији општине Нови Кнежевац расписује се јавни позив за зграде за колективно становање, ради увођења гасних инсталација. Мере енергетске санације спроводе се кроз сарадњу са ЈКП 7. Октобар Нови Кнежевац.

Циљ спровођења мера енергетске санације зграда за колективно становање је унапређење енергетске ефикасности у стамбеном сектору и спречавање потенцијалних проблема услед грејања на електричну енергију и прекомерног коришћења електричне енергије у зградама.

I ПРЕДМЕТ СУФИНАНСИРАЊA МЕРА ЕНЕРГЕТСКЕ САНАЦИЈЕ

Предмет Јавног позива је увођење гасних инсталација у зграде за колективно становање на територији општине Нови Кнежевац, које имају могућност прикључка на градски гасовод.

II КОРИСНИЦИ БЕСПОВРАТНИХ СРЕДСТАВА

Крајњи корисници бесповратних средстава су зграде за колективно становање на територији општине Нови Кнежевац.

III ВИСИНА БЕСПОВРАТНИХ СРЕДСТАВА

Укупнa бесповратна средства које општина Нови Кнежевац додељује путем овог позива износе 1.600.000,00 рсд (словима: милионишестстотинахиљада динара).

За сваког од крајњих корисника ограничена су максимална укупна средства подстицаја, а крајњи корисник је дужан да обезбеди разлику до пуног износа укупне вредности. Укупан максимални износ за једног корисника је 700.000,00 рсд без пдв-а.

IVУСЛОВИ ПРИЈАВЕ НА ЈАВНИ ПОЗИВ

Право учешћа на Јавном позиву имају крајњи корисници који испуњавају следеће услове:

1. да је објекат легално изграђен;
2. да је подносилац пријаве

легитимни представник стамбене заједнице зграде за колективно становање за коју се конкурише;

1. да се у објекту станује током целе године;
2. да је подносилац пријаве измирио локални порез на имовину за сваку стамбену јединицу.

V ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ

Пријава на јавни позив обавезно садржи:

1. потписан и попуњен Пријавни образац
2. Одлука скупштине стамбене заједнице о сагласности за конкурисање на јавни позив и сагласности за извођење радова увођења унутрашњих гасних инсталација у зграду за колективно становање
3. Доказ о власништву:
   1. Извод из листа непокретности/ уговор о купопродаји/уговор о поклону/правноснажно оставинско решење или други одговарајући документ из кога се несумњиво може утврдити власник објекта,
   2. Уколико више лица имају право сусвојине на објекту, потребно је доставити изјаве сагласности свих сувласника објекта, приликом пријаве.,
4. доказ о легалности објекта:
   1. Употребна дозвола, или
   2. Решење о озакоњењу, или
   3. Извод из листа непокретности из кога произилази да је објекат уписан у складу са прописима о изградњи или
   4. Уверењеодељења надлежног за имовинско-правне послове ЈЛС/извод из листа непокретности да је објекат изграђен пре доношења прописа о изградњи објекта
5. Уверење локалне пореске администрације да је измирен порез на имовину са датумом

потврде након објаве јавног конкурса, за сваку стамбену јединицу;

1. фотокопија личнекарте или очитана личнакарта подносиоца пријаве;
2. предмер и предрачун/ профактура за материјал и радове издата од ЈКП 7. Октобар издата након објављивања јавног позива;

Напомена: грађани нису у обавези да достављају документацију која је јавно доступна (нпр. Извод из листа непокретности).

VI ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ

Конкурсна документација за Јавни позив може се преузети на интернет страници Општине Нови Кнежевац www.noviknezevac.rs, или на пријемници општине.

VII МЕСТО И РОК ДОСТАВЈЬАЊА ПРИЈАВА

Јавни позив ће трајати до утрошка средстава, а најдуже до 23.9.2024. године.

Попуњени, потписани и одштампани пријавни образац и документација из поглавља V. Јавног позива достављају се у затвореној коверти са назнаком:

„ПРИЈАВА ЗА ЈАВНИ ПОЗИВ за суфинансирање мера енергетске санације зграда за колективно становање на територији општине Нови Кнежевац за 2024. годину- НЕ ОТВАРАТИ”, са пуном адресом пошиљаоца на полеђини коверте.

За све додатне информације и обавештења у вези Јавног позива можете се обратити на контакт телефон 0230-82-055 лок. 124 и електронску адресу: e-mail:[dejan.mijatov@noviknezevac.rs](mailto:dejan.mijatov@noviknezevac.rs)

Сва питања и одговори биће објављени на интернет страници Општине.

VIII. УТВРЂИВАЊЕ ИСПУЊЕНОСТИ УСЛОВА ЗА ДОДЕЛУ СРЕДСТАВА

Комисија утврђује испуњеност услова за доделу бесповратних средстава на основу прегледа поднете документације из поглављаV.Јавног позива итеренског обиласка ради увида у стање објекта и проверу података у пријави на Јавни позив.

Бесповратна средства се додељују према критеријуму редоследа пријема пријава (узима се у обзир датум и време пријема пријаве) које у складу са ставом 1. овог одељка испуњавају услове Јавног позива.

У току поступка утврђивања испуњености услова Комисија може од подносиоца пријаве, према потреби, затражити додатну документацију и информације.

# IX. ОДОБРАВАЊЕ БЕСПОВРАТНИХ СРЕДСТАВА ЗА ФИНАНСИРАЊЕ ПРОЈЕКАТА ЕНЕРГЕТСКЕ САНАЦИЈЕ

Комисија решењем утврђује испуњеност услова за доделу средстава и обавештава подносиоце пријава.

На решење из става 1. овог члана којим је утврђено да нису испуњени услови за доделу бесповратних средстава, подносилац пријаве има право приговора Комисији у року од осам дана од дана доношења решења.

Комисија је дужна да одлучи по приговорима из става 2. овог члана у року од 15 дана од дана пријема приговора.

У случају одбијања приговора из става 2. овог члана подносилац пријаве има право да поднесе приговор већу општине у року од 8 дана од дана пријема одлуке по приговору из става 2. овог члана.

Општинско веће је дужно да одлучи по приговорима из става 4. овог члана у року од 15 дана од дана пријема приговора.

Одлука општинског већа је коначна.

Листа зграда којима су решењем из става 1. овог члана одобрена средства за финансирање програма биће објављена на интернет страници:[www.noviknezevac.rs](http://www.noviknezevac.rs)

Након донетог решења из става 1. овог поглавља Јавног позива којим се одобравају средства за финансирање пројеката енергетске санације потписује се тројни уговор између општине Нови Кнежевац, ЈКП 7. Октобар и стамбене заједнице зграде за колективно становањео реализацији пројекта енергетске санације.

Општина ће вршити пренос средстава искључиво Извођачу радова ЈКП 7. Окотбар, након завршетка реализације пројекта енергетске санације, односно након изведених радова на објекту.

Услов да се пренесу средства на рачун ЈКП 7. Октобарје извештај Комисије о обиласку објекта након завршених радова који треба да утврди да ли су радови изведени како је предвиђено предмером и предрачуном који је зграда за колективно становање предала приликом пријавена овај јавнипозив.

Председник Општинскg већa

др Радован Уверић с.р.